L’Ajuntament modifica les Ordenances de Serveis Funeraris i de Cementiris : Servei de Premsa\nLa nova Ordenança de Serveis Funeraris elimina la obligatorietat a les empreses operadores de disposar de tanatori per oferir aquest servei\nEl nou text reforça el dret a la informació, la transparència i la llibertat d’elecció\nL’Ordenança de Cementiris s’adaptarà a les noves realitats socials, els nous models familiars i mostrarà més sensibilitat cap a la diversitat religiosa\nL’Ajuntament inicia la tramitació per modificar les Ordenances Municipals de Serveis Funeraris i de Cementiris que s’hauran d’aprovar definitivament pel Plenari del Consell Municipal, i que forma part de la nova política sobre serveis funeraris que ha engegat el Consistori.\nLes modificacions dels dos textos tenen l’objectiu de garantir i reforçar els principis d’universalitat, qualitat, continuïtat i accessibilitat i ser més garantistes cap a les persones i col·lectius que poden ser beneficiaris.\nLa nova Ordenança facilita l’entrada al mercat de nous operadors mantenint la qualitat del servei\nL’Ajuntament adaptarà la nova Ordenança a la normativa vigent, tant catalana com estatal, ja que no estava actualitzada i no s’havien afegit les modificacions dels diferents marcs legals.\nPer ajustar el text al marc legal vigent, s’afegiran les condicions i requisits per poder oferir el servei funerari a la ciutat, facilitar la competència i eliminar l’oligopoli de facto que existeix actualment, fet que beneficiarà a les persones usuàries i mantindrà la qualitat del servei.\nPer tal de facilitar l’accés al mercat d’altres operadors, es suprimiran els requisits desproporcionats que contempla l’ordenança actual, per exemple, eliminant la necessitat de tenir un tanatori (amb un número determinat de sales de vetlla, de dependències d’atenció al públic, local per a vehicles i estacionament, magatzem amb una capacitat determinada etc.) disgregant així els diversos serveis que conformen la prestació funerària i possibilitant l’accés a aquells operadors que no disposen d’aquestes instal·lacions.\nTots aquells operadors que vulguin establir-se a la ciutat continuaran necessitant l’autorització municipal.\nLa nova Ordenança reforça el principi d’universalitat i transparència per vetllar els drets i garanties els usuaris\nLes modificacions del text enforteixen la universalitat i l’accés al servei funerari per part d’aquella part de la ciutadania amb escassetat de recursos, per mitjà de serveis subvencionats i de beneficència.\nEntre els canvis que es proposen, s’inclou el concepte de seguretat jurídica requerint un informe de Serveis Socials que acrediti que no disposen de mitjans propis per fer-se càrrec de la despesa del servei. També s’estableix que les empreses funeràries estan obligades a informar de l’existència de les prestacions gratuïtes i bonificades, així com de les condicions que es requereixen per poder-se beneficiar.\nTal i com recull el marc legal vigent, l’Ajuntament establirà els mecanismes que siguin necessaris per tal que tots els prestadors de serveis funeraris amb establiment permanent al municipi de Barcelona es facin càrrec d’aquests tipus de serveis que els hi corresponen en funció a la seva quota de mercat, i per tal de compensar i rescabalar aquells prestadors de serveis que hagin hagut d’assumir un volum de prestacions superior al que els correspondria.\nLa modificació de l’Ordenança reforça el dret a la informació, la transparència i la llibertat d’elecció, així com el deure d’informació per part de les empreses funeràries, tant en les prestacions com en els preus. Aquest dret s’estendrà també quan els usuaris tinguin contractada una assegurança.\nS’obligarà a totes les empreses habilitades per a prestar serveis funeraris a comunicar a l’Ajuntament la informació actualitzada sobre les prestacions i els preus, la qual podrà ser consultada per qualsevol persona interessada.\nUna altra de les novetats és la promoció d’un catàleg de bones pràctiques en la prestació dels serveis funeraris a la que es podran adherir, de forma voluntària, les empreses prestadores.\nPer tal de garantir els drets de les persones usuàries, especialment el dret a la informació, les empreses funeràries hauran de disposar de:\n– Un catàleg informatiu detallat de tots els serveis funeraris que prestin amb indicació dels preus corresponents, desglossant els impostos, increments, descomptes i despeses addicionals que s’hi repercuteixen. En particular, es farà constar al catàleg el paquet de serveis que inclogui les prestacions mínimes no sumptuàries pròpies de tot servei funerari a un preu lliurement fixat pel prestador.\n– Un model de contracte amb les clàusules generals i específiques aplicables per a cada tipus de servei.\n– Un pressupost per escrit, vinculant per a la empresa funerària, on es desglossin els diferents preus i s’assenyali el preu final que no pot resultar superior al que es desprèn del catàleg de serveis.\n– Una memòria descriptiva del personal, les instal·lacions i el material del qual disposa.\n– Un registre dels serveis prestats.\n– Un llibre de reclamacions i altres de suggeriments que pot ser de caire electrònic.\nAquesta Ordenança regula diverses qüestions relacionades amb l’enterrament de difunts i la cremació, l’ordenació urbanística dels cementiris i la construcció de sepultures, la transmissió del dret funerari, així com les diverses activitats que es poden o no dur a terme als cementiris i crematoris de la ciutat de Barcelona i a les seves instal·lacions accessòries.\nLes principals novetats del nou text pretenen garantir millor el dret de les persones i col·lectius que poden ser beneficiaris dels serveis de cementiris i cremació i adaptar el text a les noves realitats de la societat\nL’Ordenança admetrà l’existència i el paper de noves realitats socials introduint al text conceptes de família tals com el d’unió estable de parella o reconeixent la possibilitat que la declaració responsable necessària per a la cremació del difunt la pugui signar una persona propera. Un altre dels factors que es reforcen és la transparència en la gestió dels cementiris i que la seva informació sigui de fàcil accés per tots els ciutadans. Per aquest motiu s’integraran els principis de transparència i el dret a la informació de les persones usuàries, així com un reforç dels drets religiosos enfortint la regulació que garantia el dret a l’enterrament dels membres de les diverses comunitats religioses.\nS’incorporarà la possibilitat que tota la tramitació relacionada amb la titularitat de sepultures i la resta de tràmits funeraris es realitzin de forma electrònica. A més, alguns tràmits seran publicitats al web.\nTambé es consolidarà el respecte pel medi ambient, pels drets de les persones usuàries i la difusió i conservació del patrimoni cultural, com a principis rectors de la gestió de cementiris i crematoris, d’acord amb la gestió que ja se n’ha vingut fent els últims anys.\nL’Ordenança regularà les sepultures concedides en règim de perpetuïtat atenent a la corresponent exigència legal actual. Per tal de donar garanties als seus titulars, s’ha creat un procediment que permet que aquestes titularitats esdevinguin vitalícies fins a la defunció del titular, moment en què esdevindrien a 50 anys per la persona que en fos hereva. Cal recordar que des de l’any 1988 no s’estan concedint règims de perpetuïtat, i per aquest motiu l’ordenança s’ha d’adaptar a la nova realitat.


Casa del Gallo Siracusa Itàlia - Ofertes d'hotels amb els MILLORS DESCOMPTES EN LÍNIA\nVia Eveneto 11, Costa de Siracusa, Siracusa, Itàlia, 96100 - Molt bona ubicació - Veure al mapa\nMés informació sobre Casa del Gallo\nPer als viatgers què vulguin captar les imatges i els sons de Siracusa, Casa del Gallo és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Casa del Gallo, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix habitació familiar.\nA més, totes les habitacions ofereixen una gran varietat de comoditats com ara aire condicionat, ventilador, aparell de televisió, nevera, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Siracusa, el Casa del Gallo és el lloc perfecte per una estimulant i emocionant escapada.


Sindicat de Llogateres | elCugatenc\nUn quart de vuit del matí. Gràcia, Sabadell. Sortim de casa i agafem el cotxe fins a un dels racons més allunyats de tot de Sant Cugat. Valldoreix no és segurament el que el president Macià tenia al cap quan parlava de la caseta i l’hortet. Però aquí ara no hi entrarem. Arribem a Escola a tres quarts. Les monitores ens reben amb el seu somriure i els meus fills comencen la seva jornada laboral, més llarga que la meva.\nEm dic Sílvia Pérez Adell i tinc 34 anys. Vaig viure a Barcelona fins als 4 anys i, des d’aleshores, sempre he viscut a Sant Cugat. Des de finals de l’any passat, torno a viure a Barcelona ja que no em van renovar el pis on vivia a Sant Cugat. Pagava 795 € mensuals. La propietària del pis no va voler renovar-me’l perquè, tal com va dir literalment, “estava perdent diners amb el aquell preu” i volia apujar el lloguer fins a 1.300€.


Passió pels cavalls\nHome / Passió pels cavalls\nUna de les passions sabudes de Carles Fages de Climent és el seu amor pels animals, especialment pels cavalls. Aquests mamífers nobles i esvelts apareixen amb freqüència a les seves Memòries, sovint vinculats a l’estiu i les estades a l’Empordà. Podem copsar la importància que els hi concedeix quan, en un moment donat de l’obra, exclama: “Caldrà que esmenti les variades anècdotes, el perfum o la pell de totes les dones que he flairat, amb la mateixa fidelitat que he parlat dels cavalls?”. A aquestes bèsties gràcils i distingides dedica paraules elogioses, precises i concretes que ens mostren de quina manera no només formen part de la seva quotidianitat sinó que els té en alta estima. Així, ens parla, en aquest volum, d’algun “cavall bretó de coll ample i generós”, d’una “euga negra, potablanca i estelada”, d’una altra “més assenyada i àgil” o de “l’euga Orlina, d’un negre llustrós i el pas petit però elegant”. En altres passatges, ens confessa que “Envejava una mica la famosa euga trotaire de l’oncle Bassols” o ens explica com, un estiu, va llançar-se “a tota brida per les carreteres i els camins veïnals de l’Empordà, al llom d’un cavall blanc, rebutjat per la seva follia per un capità de la guàrdia civil que, no sé per què, es deia Rosendo” o com, en una altra ocasió, va “muntar una euga de pura sang anglesa, la Sultana, de color alazà, que va acollir-se al Cortal per a passar una vellesa honrada”. D’aquesta cavalcadura, per la qual sent una profunda estimació, declara que “Puc ben assegurar que fou la meva veritable professora d’equitació, que sabé corregir-me els vicis encomanats per Rosendo amb una discreció i un tacte exquisits”. L’animal no només esdevé mestre en l’art de muntar amb elegància, sinó que es converteix en confident ocasional del jove Fages en moments de defalliment. “Pobra Sultana!” ens diu el poeta “Puc resumir les meves impressions amatòries d’aquell estiu amb el record d’haver plorat llargament, silenciosament, abraçat al coll secardí de la vella britànica, i gosaria assegurar que nomes ella sabia comprendre’m”.\nCarles Fages a la Fira de St. Sadurní d’Anoia, 1945\nPerò no només a les Memòries trobem mostres de la seva estima per aquests animals. A Auca de mi mateix revers poètic d’aquesta obra, hi podem trobar el deliciós poema “La petita història dels primers cavalls” on Fages desgrana amb calidesa el record que guarda d’aquestes bèsties que l’acompanyaren durant els seus primers anys, sobretot en les estades a la casa pairal, i on llegim:\nQuè en faré de seguir tota la llista apresa\ndels cavalls esvaïts de la meva infantesa?\nQuin infant no ha jugat amb cavalls de cartó?\nPerò els meus cavallets varen ser de debò…\nFages conserva un record emotiu, viu, de la seva convivència amb aquests animals nobles i elegants, companys fidels dels seus anys d’infància i adolescència. I en relligar els elements dispersos de la seva vida per fer-ne el relat, tant en prosa com en vers, els sap trobar l’espai que els correspon.


Raffaello Apartment Stresa Itàlia - Ofertes d'hotels amb els MILLORS DESCOMPTES EN LÍNIA\nVia Raffaelllo Sanzio 22, Carpugnino, Stresa, Itàlia, 28838 - Veure al mapa\nSituat a Carpugnino, Raffaello Apartment és el lloc perfecte per gaudir de Stresa i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Raffaello Apartment és compromet a que la seva estada sigui el més còmoda possible. Aparcament de cotxes, habitació familiar, s'admeten animals de companyia, zona de fumadors són només algunes de les comoditats que fan que Raffaello Apartment sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de jardí. Amb una localització ideal i amb comoditats imbatibles, Raffaello Apartment no troba competidors en cap categoria.


El passat 14 de desembre de 2010, es va entregar el document final de seguretat a la Xarxa Telecos BCN. L' adaptació a la LOPD és requisit indispensable per tota entitat i/o empresa que contingui o treballi amb dades d’associats, clients o treballadors. Aquest...\nLa Xarxa us vol desitjar un bon Nadal!\nDes de la XTB volem desitjar a tothom que tingueu unes Bones festes de Nadal i una feliç entrada al 2011! Encara que hem fet molta feina el 2010, l'associació no descansa, intentarem seguir creixent i oferint activitats per tots aquells que tinguin interès en l'àmbit...\nConvocatòria de l’Assamblea General de la XTB\nEl 14 de Desembre, a les 19:00 a la Sala Multimèdia, Edifici B3 del Campus Nord de la UPC va tenir lloc l’Assemblea General de l’associació Xarxa Telecos BCN. Benvolgut Associat/Simpatitzant, El proper dia 14 de Desembre, a les 19:00 a la Sala Multimèdia, Edifici B3...\nEl propassat dia 16 de setembre es va realitzar una visita al Centre de Realitat Virtual (CRV) de T-Systems i al Medialab La Salle. Els dos centres tenen la seva seu al Campus La Salle-Technova. Aquest Campus universitari acompleix també la funció de viver d'empreses,...\n25 d'Octubre, la ETSETB, campus Nord de la UPC, Barcelona.- la Xarxa Telecos Barcelona i un quarentena dels seus associats celebra l'acte "in the Cloud, Tecnologia i empresa". L' acte l'introdueix la Directora de l' ETSETB, Sra. Elisa Sayrol, seguit per una breu...\n25 d’Octubre, 19:00h, Aula de Teleensenyament (B3) del Campus Nord de la UPC amb Pau Garcia-Milà de EyeOS i Xavier Busquets de ESADE\n3ª Trobada d’antics alumnes. Novembre-desembre Estem preparant la propera trobada d'antics alumnes. Estigueu atents, properament us donarem més informació!\nReunim una vintena d’antigues alumnes de l’Escola!


A FONS VALLES: Cerdanyola i Ripollet apunt per a la Diada Nacional de Catalunya\nCerdanyola i Ripollet apunt per a la Diada Nacional de Catalunya\nTot apunt a Cerdanyola i Ripollet, per a que aquest diumenge, es portin a terme les tradicionals ofrenes florals amb motiu de la celebració de la Diada Nacional de Catalunya.\nCerdanyola commemorarà la Diada Nacional de Catalunya a partir de les 09,30 hores a la plaça de l’Onze de Setembre, on entitats culturals, esportives i cíviques i organitzacions polítiques participaran en l'acte institucional de la Diada.\nEl programa institucional s’iniciarà a les 11h. a la plaça de Francesc Layret amb l'hissada de la senyera al pal de la plaça i el pilar d’honor que faran el Castellers de Cerdanyola, i continuarà amb les ofrenes florals de les entitats, associacions, i organitzacions polítiques de la ciutat.\nPosteriorment, hi actuarà la Banda i la Coral de l’Agrupació Musical i es donarà pas a l’ofrena floral institucional. L’acte conclourà amb la interpretació d'Els Segadors a càrrec de la Banda i la Coral de l'Agrupació Musical de Cerdanyola.\nA Ripollet amb motiu de la Diada Nacional de Catalunya, l'Ajuntament organitza l'11 de setembre, l'acte institucional en reconeixement als fets del 1714.\nDes de les 10 hores, les entitats i l'Ajuntament faran les tradicionals ofrenes florals i les actuacions amb què algunes entitats acompanyen les seves ofrenes. Els esdeveniments tindran lloc a la plaça de l'Onze de Setembre, davant del monument de Rafael de Casanova.\nL'acte comptarà amb la presència de la Societat Coral El Vallès, que interpretarà diverses peces musicals. El repertori constarà de l'Himne de Ripollet, amb música d'Antoni Oliva i lletra de Josep Maria Brull; la melodia popular tirolesa 'Algú passa pel camí', amb lletra de Xavier Ferrer, i la cançó 'Tot baixant per la drecera', amb música de Friedrich Glück i lletra adaptada del poema 'Boscos de Vallvidrera' de Joan Maragall. L'acte posarà el seu punt final amb la interpretació del 'Cant de la Senyera', de Lluís Millet amb lletra de Joan Maragall, i 'Els Segadors', amb lletra d'Emili Guanyavents i harmonitzada per Josep Viader.


L'Olot, virtualment salvat - Empordà\nL'Olot, virtualment salvat\n?Els garrotxins necessitaven una victòria per assolir la permanència matemàtica, però no passen de l'empat a zero davant un Ebro molt competitiu ?L'equip de Garrido acaba amb 10 jugadors per l'expulsió d'Hèctor Simón que, igual que Marc Mas (cinquena groga), serà baixa contra l'Ejea\n29·04·19 | 06:30\nMarc Cosme veu com el porter visitant atura la pilota. andrea bolcato/ueo\nL'Olot va sumar ahir davant l'Ebro un punt que li permet situar-se a 7 punts per sobre del descens amb només 9 punts en joc, fet que permet a l'equip de Garrido assolir la permanència de forma virtual.\nDurant la primera meitat, els olotins van imposar el seu joc i l'Ebro va estar còmode replegat a camp propi buscant el contraatac i el joc directe. La possessió de l'esfèrica va estar per un Olot que, malgrat no comptar amb ocasions clares de gol, va posar a prova en diverses ocasions el porter castellonenc, Salva de la Cruz. La primera la va tenir Hèctor Simón amb una rematada dins l'àrea amb la punta de peu que va obligar el porter visitant a reaccionar de forma àgil. El segon apropament dels garrotxins el va signar Jose amb un xut llunyà amb l'esquerra que no va incomodar el porter rival. Just abans de finalitzar els primers 45 minuts, l'Ebro va tenir la seva primera ocasió amb una rematada de Dani Martínez al punt de penal. Pol Ballesté va estar àgil i es va mostrar sobri per aturar l'esfèrica. Abans del descans, Alan Baró va haver de ser substituït per un cop a la cara.\nMalgrat que semblava difícil que pogués passar, durant la segona meitat es va reduir el número d'ocasions. Alfredo va realitzar una jugada individual al minut 56 en la qual va deixar enrere tres defensors per buscar el xut des de la frontal, però el tret del jove jugador olotí es va estavellar en un defensor rival. Al minut 72, el partit va fer un gir inesperat amb l'expulsió d'Hèctor Simón per doble groga després de tallar un contraatac amb falta i protestar a l'àrbitre. Amb un jugador més, l'Ebro va tenir més l'esfèrica i va augmentar la intensitat per intentar sumar tres punts que els permetés apropar-se a les posicions de play-off. Tot i això, els aragonesos no van posar en gaires problemes a Pol Ballesté, ahir titular a la porteria de l'Olot.\nEl Peralada, fora del descens\nLes derrotes del Terol, València Mestalla i Alcoià manté al Peralada amb un punt de coixí respecte al descens. Els de Chicho Pélach són catorzens amb 38 punts.


La situació de mala representació en les institucions, juntament amb el fet que una minoria dels habitants tenen dret a vot, pot posar seriosament en dubte la qualitat democràtica del país\nDes de la aprovació de la Constitució al 1993, Andorra ha viscut 7 legislatures parlamentàries (incloent l'actual), de les quals 6 han vist obtenir a una llista almenys la meitat dels escons, i 4 d'aquestes amb majoria absoluta, una xifra que és sorprenent i visualitza que no ens trobem en un sistema bipartidista com el dels Estats Units, i que els protagonistes d'aquestes majories absolutes han estat de, almenys, tres tendències polítiques diferents. D'aquestes, només la de la primera legislatura de l'actual cap de Govern va obtenir més de la meitat dels vots, i malgrat això, el repartiment dels escons era enormement desproporcionat.\nEn general, si consideressim el repartiment dels escons al Consell General si tot el país fos circumscripció única, cap altra de les majories absolutes que han governat el Principat s'hauria produït, donant lloc a errors de representació molt elevats entre els repartiments teòrics i els repartiments reals (8 escons d'error de mitjana). Aquesta mala distribució dels escons es deu, essecialment, al sistema electoral del país, en particular als candidats parroquials (en contrast amb les llistes nacionals).\nMalgrat això, el sistema electoral mitjançant el qual s'escull el Consell General és relativament proporcional comparat amb les eleccions als comuns, on la llista més votada obté, automàticament, la meitat dels consellers comunals, repartint la resta proporcionalment. D'aquesta manera, mentre el Consell General és altament susceptible d'obtenir una majoria absoluta d'una llista en unes eleccions, els comuns la tenen garantida per llei. Aquesta situació de mala representació en les nostres institucions, juntament amb el fet de que una minoria dels habitants del Principat tenen dret a vot com a andorrans, pot posar seriosament en dubte la qualitat democràtica del nostre país.\nAquesta susceptibilitat a les majories clares no és només resultat d'un sistema electoral que busca emfatitzar la representació territorial, sinó que és deliberada, amb l'objectiu de facilitar la governabilitat i estabilitat del país. Així ho defensa Esteve Vidal, secretari general de Demòcrates per Andorra, qui assenyala que aquest model “reflecteix el pes de la història i la importància del territori, i una voluntat clara que aquest sistema generi les majories per assegurar una estabilitat política”. Vidal afirma que “de trobar-nos en un sistema proporcional, hi hauria hagut més de 7 legislatures”, argumentant que un Consell General més divers podria donar lloc a una certa inestabilitat política. Així doncs, des del partit del Govern, Vidal ha defensat els “bons resultats” fruit d'aquest sistema electoral, tant en les ocasions en què han sortit beneficiats i en les ocasions en què no, afegint que les mancances habituals de sistemes poc proporcionals, com la degeneració en un bipartidisme o la marginació de grups polítics secundaris, no es donen al Principat, i el sistema no perjudica a la representació de l'electorat andorrà.\nAquesta visió contrasta en gairebé la seva totalitat amb la de Joan-Marc Miralles, de Socialdemocràcia i Progrés, la formació més petita amb representació a la cambra legislativa actualment, qui assenyala l'actual sistema electoral com a injust per a la seva mala representació de l'electorat a tots els nivells institucionals. Des de la formació progressista es fa una dura crítica del model actual, defensant un sistema proporcional, tant al Consell General com als comuns, que trenqui amb el sistema de majories i obligui a les diferents formacions i sensibilitats a assolir consensos per a la presa de decisions polítiques i administratives del Principat. Aquesta visió diametralment oposada a la de la formació demòcrata assenyala que l'estabilitat política no pot venir en forma de blocs polítics majoritaris, i que aquesta ha de ser fruit de la negociació i l'acord de les diferents forces parlamentàries, tot afirmant que “la imposició no ha resolt mai els problemes de la societat”. En aquesta línia, des d'SDP s'ha assenyalat que fins i tot dins els grans blocs polítics majoritaris han aparegut diferències i divisions internes que posaven en entredit la seva estabilitat.\nLa formació progressista també critica el model territorial que reflecteix el sistema actual, afirmant que la representació territorial que suposadament garanteix el sistema electoral al Consell General “queda diluïda pels partits polítics”. Miralles afirmava: “[el model territorial] Necessita una reforma; no crec que estigui esgotat. [...] Avui dia hi ha mobilitat total entre les parròquies, i ens hem d'adaptar a aquesta nova visió del territori”. Finalment, Miralles ha posat en dubte els “bons resultats del sistema” que defensava Vidal, afirmant que diferents aspectes de la política andorrana, notablement la política social, no s'han desenvolupat precisament a causa de les majories parlamentàries.\nMalgrat les seves diferències, ambdues formacions consideren que el sistema electoral actual “no posa en entredit la qualitat democràtica a Andorra”, al·ludint als problemes de mala representació de l'electorat, i el fet que aquest electorat no arribi a la tercera part de la població total. “La democràcia a Andorra és sòlida” afirmava Miralles, visió que comparteix el secretari demòcrata. També coincideixen en defensar que Andorra no és susceptible de desenvolupar un bipartidisme, tot i que Miralles sí assenyalava com l'abstenció creixia en l'electorat perquè “les majories imposen, sense cap voluntat de consens, la seva visió”.\nA dia d'avui, l'única formació política a Andorra amb representació parlamentària que planteja en el seu programa una reforma d'aquest sistema electoral és SDP, defensant un sistema de circumscripció única i proporcional, tant per als comicis nacionals com comunals, mentre que per al partit del Govern, DA, tal reforma “no és prioritària”. Aquesta reforma hauria de passar per una reforma constitucional, ja que el sistema forma part de la Carta Magna andorrana, motiu pel qual Miralles ha admès que “tot i que la reforma constitucional tard o d'hora s'engegarà, i afectarà a diferents articles de la Constitució”, no és imminent.


Tres grans touroperadors promocionen Ascó com a alternativa turística - Bamboo\nL'alcalde d'Ascó, Josep M. Buixeda, parla amb l'actor William Miller, qui ha volgut donar suport a la promoció turística de la vila asconenca.\nThomas Cook Ibersol, TUI Espanya Costa Daurada i Jet2 posen en valor\nla vila com a destinació ecoturística i d’esports d’aventura\nProfessionals del sector i l’actor William Miller recorren l’Ebre a bord\nde Lo Roget i visiten els casc antic durant la seva visita a Ascó\nAscó, 21 de maig de 2019. El nom d’Ascó ha entrat amb força dins dels grans circuits turístics, de la mà de tres importants touroperadors que han començat a promocionar la vila com una alternativa turística diferent de l’habitual de sol i platja. Es tracta de Thomas Cook Ibersol, TUI Espanya Costa Daurada i Jet2, els responsables dels quals veuen Ascó com una singular destinació ecoturística, sostenible i d’esports d’aventura.\nAixí ho han posat de manifest avui membres d’aquestes companyies, en el transcurs d’una visita que han realitzat a Ascó per conèixer en primera persona les oportunitats que ofereix el pack turístic denominat ‘Descobreix Ascó’, que incideix en el mercat majoritari de la Costa Daurada. Els representants dels touroperadors, als quals s’ha sumat l’actor William Miller, han estat rebuts per l’alcalde d’Ascó, Josep Maria Buixeda, qui els ha agraït la seva aposta per la població asconenca com una opció turística diferent, amb un valor natural i històric molt rellevant. Bamboo ha tingut el gust d’encarregar-se de les tasques de Premsa i Comunicació vinculadas amb aquesta iniciativa.\nPasseig pel riu a bord de Lo Roget\nSuport de l’actor William Miller\nL’actor William Miller ha dit que està compromès amb la promoció d’espais singulars de la demarcació de Tarragona. “M’agrada ser ambaixador de la meva terra. He donat suport a llocs com Espluga, Montblanc, Prades o Poblet, i ara he volgut fer el mateix amb Ascó. Té un ecosistema meravellós i veig moltes possibilitats per promoure un turisme diferent”, ha declarat Miller, qui combina les seves aparicions a ‘Cuéntame’ amb diversos projectes, com la cinquena temporada de ‘Los 100’, que s’acaba d’estrenar a Netflix Espanya, i està pendent de tancar un nou treball, també per a Netflix, als Estats Units.


agost | 2017 | Escola Santa Anna\nLa nova web del Santa Anna ja és aquí!\nDesprés de molt d’esforç ja tenim la nova web de l’escola agora.xtec.cat/ceipsantanna amb enllaços a tots els serveis, especialitats, projectes i tota la informació necessària per a una bona comunicació família-escola!\nServeis digitals web 1\nBenvinguts/des al blog de religió!\nAquest serà un espai on podreu anar veient què anem treballant a la classe de Religió, mentre aprenem d’una manera dinàmica i motivadora amb contes, pel·lícules, activitats, jocs, treballs cooperatius i tasques de plàstica amb religió.\nEns espera un nou curs amb moltes… Llegeix més»\nGeneral, Religió 0\nBenvinguts al bloc d’anglès!\nComencem un nou curs escolar amb moltes novetats. Entre elles cal destacar el nou bloc de l’escola. Us donem la més carinyosa benvinguda i esperem que utilitzeu sovint aquesta nova eina.\nEspecialistes de Llengua Anglesa :\nMARIA JESÚS SÁNCHEZ(3r), MARTA GARCÍA… Llegeix més»\nEl nou servei de Facebook de l’escola Santa Anna!\nAnima’t a visitar el nou espai!\nAquest curs hem començat a innovar i a posar-nos al dia amb les xarxes socials. Allà hi podras trobar esdeveniments importants de l’escola i també enllaços a notícies d’interès relacionades amb l’educació a la nostra escola. Esperem que us agradi!!!\nPortada, Serveis digitals facebook, serveis digitals, tecnologies 0\nBenvinguts a 5è!!!\nComencem nou curs i nou cicle, 5è és un curs amb força canvis respecte a 4rt, ja que ara els nens estan a Cicle Superior on ja comencen a treballar de manera semblant a l’Institut: mestres diferents per algunes assignatures, treballs amb ordinador,deures cada dia, feines en grup……\nEsperem que tots comencin amb moltes ganes i sigui un curs molt profitós.\nBenvinguts a 5è!\nBenvinguts a 6è!!!\nBENVINGUTS AL NOU CURS ESCOLAR 17-18!!! AQUEST ANY SERÀ PER RECORDAR TOTA LA VIDA!!!\nTic,Tac,Tic,Tac ja queda poc i aviat ens veurem !!! Tant la Maia com jo tenim moltes ganes de veure com esteu!!!\nSerà un any ple de sorpreses, de feina, d’objectius i satisfaccions, de reptes personals i superacions…així que, gaudiu dels dies que us queden per recollir forces!!!\nUn petó molt gran!!!\nToñi i Maia\nPromoció 2009-18 (institut) 3\nBenvinguts a 2n!!!\nLes vacances ja s’han acabat i ens tornem a trobar a l’escola. Esperem que aquest curs tots aprenguem moltes coses i que ens ho passem molt bé!\nBenvinguts a 2n!!\nMontse i Laura\nPromoció 2013-22 Cicle Inicial, inici de curs 0\nBENVINGUTS a 1r\nIniciem el curs 2017-2018.\nDesprés d’aquestes merescudes vacances, esperem que vingueu amb moltes ganes de començar aquesta nova etapa i que gaudiu molt dels nous aprenentatges i de tots els reptes que us anireu trobant al llarg del cicle.\nPares i mares animeu-vos a deixar comentaris; així veiem que la informació us arriba.\nMercè Blanco i Mercè Corbella\nPromoció 2014-23 Cicle Inicial, inici de curs 0\nBenvinguts a P-4!!!\nBenvinguts a P-3!!!\nAquest és un moment molt especial tant per pares com pels propis alumnes, L’etapa d’educació infantil és fonamental per a la formació dels nens i nenes, ja que, és on es consoliden les bases per aconseguir un bon desenvolupament psicomotriu, d’autoestima, d’interrelació i de receptivitat per als aprenentatges posteriors.\nP4 inici de curs, P-3 0


Lliure disseny virtual de Uzbek Teclat en línia | Losderi.com\nSi necessita alguna cosa a la cinta Uzbek en línia, però en un ordinador o portàtil disseny Anglès - vostè necessita un virtuals Uzbek teclat a la pantalla de l ordinador. És fàcil d usar i convenient. Si el lloc és una cosa que no t agrada o alguna cosa no funciona o no és veritat - si us plau contacteu amb nosaltres. És molt important per a nosaltres. En Losderi.com usant Uzbek teclat virtual, pot absolutament lliure i en línia: • escrivint en la favorita Uzbek idioma en línia; • enviar missatges a amics directament des del nostre lloc; • La cerca a Google i YouTube en 1 clic (s obrirà en una nova finestra) • traduïda utilitzant Google traductor un clic (S obrirà una nova finestra) • fer un posat a Facebook i tweets a Twitter; • Deseu les seves notes per seguir escrivint més tard (cal iniciar sessió); • descarregar i imprimir els seus documents.\nHem provat durant molt de temps la interfície web per a Windows i Uzbek distribució del teclat per a la seva conveniència. I ara tenim confiança en la seva comoditat a l escriure al nostre Uzbek Teclat en línia a la pantalla del seu monitor. Aquí pot utilitzar l estàndard en línia Uzbek teclat (QWERTY), teclat fonètic i un altre. Aviat anem a afegir el Uzbek teclat en forma d alfabet. És molt fàcil de cartes de cinta, traduir-los, imprimir i guardar, per mantenir-se en contacte amb amics de Facebook i Twitter. I, per descomptat - el que és el Internet sentit la recerca de Google i el vídeo a YouTube? Totes aquestes accions es realitzen al nostre lloc web en un sol clic - provar-ho! També, vostè pot guardar els seus documents impresos (que necessita per iniciar sessió en l ús de Facebook, Twitter o Google), que més tard continuar-los.\nTambé pot instal·lar en el seu lloc web el nostre enllaç, botó o la totalitat virtuals Uzbek Teclat en línia - per a això, ha de copiar i enganxar el codi d aquí al seu lloc web o bloc. També estem oberts a suggeriments per característiques que vostè necessita - només ens escriure i descriure el que falta (la més detall - el millor) - anem a fer el que vostè necessita!\nPer traduir el text gravat al Uzbek Teclat en línia, simplement feu clic a «Traduir» i una nova finestra s obrirà més popular traductor en línia a tot el món per part de Google. Per defecte, la traducció en anglès des Uzbek, però vostè pot triar qualsevol altre a la seva sola discreció.


32 alumnes de 0-3 anys de la Font de la Figuera comencen l'educació infantil de forma gratuïta\nInicio Valencia La Costera 32 alumnes de 0-3 anys de la Font de la Figuera comencen...\nL'escola 'Els Menuts' de la Font de la Figuera ja ha obert les portes del curs\n32 xiquetes i xiquets ja disfruten de la gratuïtat de l’Escoleta Infantil “Els Menuts” el curs 2018-2019\nL’Escoleta Infantil ‘Els Menuts” ja és gratuïta per a este curs (2018-2019), per a totes i tots els xiquets empadronats a la Font de la Figuera, en total, 32 xiquetes i xiquets. Amb esta iniciativa l’Ajuntament pretén fomentar i facilitar l’accés a la mateixa a totes les famílies de la Font de la Figuera, avançant un pas més i pensant en atraure la instal·lació de les famílies al poble, per frenar el despoblament que els municipis d’interior estan patint.\nEl Pressupost Municipal 2018 de la Font de la Figuera va fixar les seues línies directrius a frenar la despoblació del municipi. Una de les més importants ja es veu reflectida en l’inici del curs 2018-2019, amb la gratuïtat del primer cicle d’educació infantil (de 0 a 3 anys).\nTal com han manifestat l’alcalde, Vicent Muñoz, i la regidora d’Educació, Verónica Reyes, “agraïm l’ajuda de la Conselleria per poder dur a terme iniciatives com la gratuïtat del curs 2-3 anys, a la qual se sumarà la de l’ajuntament per als cursos 0-1 i 1-2 anys”. Però no serà l’única. Fa unes setmanes, el conseller d’Educació, Vicent Marzà, i la vicepresidenta de la Diputació, M. Josep Amigó, presentaven el Conveni de col·laboració entre institucions anomenat Pla de Manteniment d’Escoles i Centres Educatius 2018/2019 en el qual li corresponen a la Font de la Figuera 38.000 € per a l’Escoleta Infantil ‘Els Menuts’.\nTal i com ha manifestat l’alcalde, la voluntat del Govern Municipal és seguir complint els compromisos establerts amb la ciutadania i treballar de forma clara per implantar mesures que frenen i combatisquen el despoblament i animen a les famílies a quedar-se a viure a la Font”.\nArtículo anteriorSagunt posa en marxa l’obligació d’inscripció dels gossos en un cens, tindre targeta sanitària i identificació\nArtículo siguienteEls bombers evacuen un col·legi d’Algemesí per una fuita de gas en unes obres


Reglament 2018 – Ultra Clean Marathon\nA continuació trobareu la següent informació:\n1. Requeriments i recomanacions pels participants.\n2. Trams, punts de sortida i punts de neteja de cada etapa\n3. Horaris i programes de les etapes\n5. Concurs de residus de l’Ultra Clean Marathon\n1 . REQUERIMENTS I RECOMANACIONS PELS PARTICIPANTS\nL’Ultra Clean Marathon té per objectiu ser una ecocursa. Això implica que en la seva organització s’ha treballat per minimitzar el seu impacte en el medi natural on transcorre.\nA l’Ultra Clean es pot participar de 2 maneres:\nRecorrent l’etapa, totalment o parcialment (42 km, 10 km, 5 km o 1km).\nAjudant a netejar els residus d’un dels punts de neteja. En cada etapa s’han organitzat diversos PUNTS DE NETEJA, en el que els corredors passaran. Us podeu apuntar a netejar en un d’aquests punts!\nHem elaborat un DOCUMENT DE REQUERIMENTS I RECOMANACIONS on trobareu el funcionament de la cursa. Us demanem que us el llegiu amb atenció, per tenir clar com funcionarà cada etapa!\nUs destaquem diverses coses a tenir en compte:\n– Cada participant ha d’anar identificat amb un dorsal. El dorsal us el podeu descarregar i imprimir a través del link que trobareu més avall.\n– Els residus que recolliu els podreu dipositar als contenidors disponibles al final de cada etapa i en els punts de recollida intermitjos.\n– Per participar a l’etapa on us heu inscrit heu de consultar:\na) Els horaris de l’etapa, on es defineix l’hora d’inici de cada tram (hora d’inici pels que fan 42 km, hora d’inici pels que fan 10 km, etc..). Els trobareu a l’apartat 3 d’aquesta pàgina (Horaris i programes de les etapes).\nb) El punt d’inici del tram on us heu inscrit. El podeu consultar a través del mapa que es facilita a l’apartat 2 d’aquesta pàgina. Com veureu és un mapa on s’hi han ubicat els diferents punts d’inici.\nc) El recorregut del tram al que us heu inscrit. Donat que pel seguiment de cada tram no hi haurà cap tipus de senyalització física del recorregut, us recomanem que us descarregueu l’arxiu amb el recorregut i el consulteu a través del mòbil o rellotge. Trobareu els arxius per descarregar-vos (en format .gpx) a la següent secció.\n2. TRAMS, PUNTS DE SORTIDA, PUNTS DE NETEJA DE CADA ETAPA\n– No hi haurà cap tipus de senyalització física del recorregut. Cada participant pot descarregar-se el recorregut al seu mòbil o rellotge per fer-ne el seguiment. Trobareu els recorreguts a seguir en el següent mapa (Instamaps). A continuació del mapa també trobareu els recorreguts (tracks) de cada etapa que us podeu descarregar.\nA continuació trobareu els recorreguts (tracks) descarregables de cada etapa (en format .GPX) que podeu consultar a través d’un GPS. També us facilitem un document amb les instruccions sobre com descarregar i obrir aquests recorreguts al vostre mòbil:\nEtapa 1 (Sant Feliu de Guíxols > Girona)\nEtapa 2 (Ripoll > Vic)\nEtapa 3 (Gerri de la Sal > Tremp)\nEtapa 4 (Alfés > Lleida)\nEtapa 5 (Montserrat)\nEtapa 6 (Delta de l’Ebre > L’Ametlla de Mar)\nEtapa 7 (Sant Cugat > Platja de Somorrostro, Barcelona)\nInstruccions per descarregar els recorreguts al mòbil.\nA continuació us facilitem els cartells de cada etapa, on hi consten els horaris de sortida dels trams, els punts d’avituallament i els punts de neteja.\nPrograma etapa 1 (Sant Feliu de Guíxols > Girona)\nPrograma específic activitats fi d’etapa de Girona\nPrograma etapa 2 (Ripoll > Vic)\nPrograma etapa 3 (Gerri de la Sal > Tremp)\nPrograma etapa 4 (Alfés > Lleida)\nPrograma etapa 5 (Montserrat)\nPrograma etapa 6 (Delta de l’Ebre > L’Ametlla de Mar)\nPrograma etapa 7 (Sant Cugat > Platja de Somorrostro, Barcelona)\nPrograma específic activitats fi d’etapa de Barcelona\nCada participant s’ha de personalitzar i imprimir el seu propi dorsal (afegir el nom i cognoms del participant al cartell, el nº de quilòmetres que recorreran i després imprimir). Els dorsals els trobareu a continuació:\nDorsal etapa 1 (Sant Feliu de Guíxols > Girona)\nDorsal etapa 2 (Ripoll > Vic)\nDorsal etapa 3 (Gerri de la Sal > Tremp)\nDorsal etapa 4 (Alfés > Lleida)\nDorsal etapa 5 (Montserrat)\nDorsal etapa 6 (Delta de l’Ebre > L’Ametlla de Mar)\nDorsal etapa 7 (Sant Cugat > Platja de Somorrostro, Barcelona)\nUs recomanem que protegiu el dorsal amb alguna funda i us l’enganxeu a la samarreta amb agulles imperdibles o bé amb alguna cinta doble.\nDurant cada etapa s’organitzarà un concurs segons els residus recollits. Al final de l’etapa es donaran els següents premis:\n– Premi a qui ha recollit el residu més freqüent\n– Premi a qui ha recollit el residu més perillós per la natura\n– Premi a qui ha recollit el residu més curiós\nCada premiat rebrà: una bossa feta a partir de fibres de bosses recollides al fons del mar (gentilesa de Santanderina Group), un pack de buff per a cap i coll (gentilesa de Buff) i una ampolla de vi ecològic (gentilesa de Albet i Noia).\nPer a més informació podeu contactar-nos a info@ultracleanmarathon.cat\nPer a urgències d’última hora podeu contactar-nos via WhatsApp al: 605.56.11.37


Seidor factura 375M€ i la seva plantilla supera els 4.000 empleats\nSeidor factura 375 milions d'euros i la seva plantilla global supera els 4.000 empleats\nLa consultora multinacional ha augmentat un 21% la seva facturació, mantenint així la tendència de creixement anual a doble dígit. Seidor ha duplicat la seva mida en un període de quatre anys, creixent a un ritme mitjà anual per sobre del 20%. Les vendes internacionals representen més d'un terç de la facturació de la companyia.\nSeidor, consultora multinacional especialitzada en serveis i solucions tecnològiques, ha tancat l'exercici fiscal 2017 amb una facturació total de 375 milions d'euros, un 21% més que en l'exercici anterior, la qual cosa li ha permès seguir mantenint la tendència de creixement anual a doble dígit. La companyia ha mantingut un creixement mitjà anual superior al 20% durant els últims 4 anys, el que ha comportat que la seva mida de negoci s'hagi doblat respecte a l'2013.\nPer Eduard Farga, director general adjunt de Seidor, "Els resultats aconseguits són excel·lents en tots els sentits. Tots els nostres indicadors de negoci han evolucionat molt positivament: hem crescut per sobre del 20% per quart any consecutiu, centenars de nous clients han confiat en els nostres serveis, hem incrementat un 12% la plantilla, guanyant talent i productivitat; el negoci internacional ha continuat creixent a doble dígit i les nostres apostes per la diversificació del negoci han complert amb escreix les expectatives. Estem realment molt satisfets i mirem al futur amb optimisme". Com a propers objectius, Eduard Farga ha explicat que la companyia preveu una facturació superior als 400 milions d'euros en l’exercici present i que s'ha fixat el repte d'assolir els 500 milions d'euros el 2020. Una de les apostes estratègiques serà el desenvolupament del negoci de solucions cloud sobre la base de l'expectativa de gran creixement d'aquest mercat.\nAmb una trajectòria de més de 35 anys d'experiència, Seidor compta amb una plantilla mundial formada per més de 4.000 professionals altament qualificats, la meitat d'ells a Espanya, que presten servei a més de 7.000 clients. El director general adjunt de Seidor, Alejandro Daniel, ha comentat així mateix que durant aquest 2017 la plantilla ha crescut en volum un 12%, "acompanyant el creixement de la companyia i adaptant-nos als reptes que planteja el sector". En aquest sentit, Alejandro Daniel ha explicat "una de les claus per mantenir aquest ritme de creixement de la plantilla és la Seidor Academy, un programa formatiu dirigit a recent llicenciats als quals vam seleccionar segons la seva vàlua i preparem intensivament en els seus primers mesos de vida laboral ". A través d'aquest programa, Seidor té com a objectiu incorporar i formar més de 500 professionals cada any.\nDiversificació del negoci com un dels principals pilars de creixement\nSeidor Digital, la divisió de negoci especialitzada en la transformació digital de les empreses, segueix essent una de les bases per créixer en els propers anys. "La nostra aposta per assessorar les empreses en la transformació dels seus negocis i les seves organitzacions per competir en el món digital, està donant els seus fruits. Aquesta línia de negoci ha superat els 10 milions d'euros de facturació, compta ja amb més de 150 professionals i més de 100 clients que han confiat en els nostres serveis. Sens dubte, són unes magnituds que valorem de forma molt positiva; especialment, si tenim en compte que es tracta d'una activitat que vam iniciar el 2016 ", ha comentat Eduard Farga.\nLa proposta de valor de Seidor Digital es composa de diversos elements: a) el centre de Competència en ecommerce i màrqueting digital, amb dues ubicacions (València i Lima), i que actualment és referència a l'àrea mediterrània (Europa, Nord d'Àfrica i Orient Mitjà) i a Llatinoamèrica en implantacions de la plataforma SAP Hybris; b) els serveis de consultoria en transformació digital i innovació, que ajuden a les empreses a afrontar els enormes reptes que comporta la digitalització amb un enfocament molt pràctic; c) els projectes d'innovació tecnològica desenvolupats per Seidor Labs, amb especial focus en l'Internet of Things, la visió computeritzada i la Intel·ligència Artificial, en sectors diversos com són: Salut, Indústria i Retail; i d) els serveis de creativitat en màrqueting i innovació d’Yslandia, una de les agències independents amb més reconeixement en el mercat i que ha permès a Seidor completar la seva oferta digital configurant una proposta d'alt valor afegit.\nExpansió internacional en mercats estratègics\nUna altra de les claus de creixement de Seidor és la seva aposta per l'expansió internacional. Durant l'any 2017, les vendes internacionals van representar un 34% de la facturació total de la companyia. En aquest sentit, Seidor ha reforçat la seva presència a Llatinoamèrica (especialment a Brasil), on va iniciar les seves operacions fa més de 10 anys i compta actualment amb més de 1.000 clients repartits per tota la geografia del subcontinent; però també als Estats Units, on actualment compta amb oficines a Houston, Miami, Detroit, New Jersey i Califòrnia.\nÀfrica és una altra de les grans apostes de la consultora. Seidor compta actualment amb oficines a diversos països del nord (Marroc, Egipte) i del sud (Sud-Àfrica, Kenya, Tanzània, Zàmbia, Maurici) del continent. L'adquisició de Bluekey i de Westrocon el 2016, ha posicionat a Seidor com un dels partners més rellevants per SAP a la zona de l'Àfrica equatorial i austral.\n"Per a aquest 2018, el nostre objectiu és seguir amb l'estratègia d'expansió internacional. D'una banda, desenvolupant els mercats on tenim presència i oportunitat de creixement, com són Llatinoamèrica, Estats Units, Àfrica i Orient Mitjà; sense oblidar-nos d'Europa. D'altra banda, seguirem atents a les oportunitats d'inversió que ens ofereixi el mercat, ja sigui en països on som presents com en noves geografies", ha explicat Alejandro Daniel.\nEn l'actualitat, Seidor té presència de forma directa en 28 països de 5 continents: Europa, Amèrica Llatina, Estats Units, Orient Mitjà i Àfrica. Addicionalment, la consultora és membre fundador de United VARs, la major xarxa global de distribuïdors SAP, un fet que li permet prestar serveis en més de 80 països.\nSeidor és un partner rellevant de diversos fabricants líders, entre els quals destaquen SAP; Microsoft i IBM. Durant 2017, la companyia ha estat reconeguda per diversos d'ells amb diferents premis, entre els quals destaquen els de SAP: Pinnacle Award al millor partner mundial en la categoria de Business One, cinc guardons en el mercat espanyol com a reconeixement al rendiment, acompliment i resultats obtinguts, i cinc guardons més en el mercat llatinoamericà. També, ha rebut reconeixements d'IBM en categoria SaaS i excel·lència tècnica; i per part de Huawei, al millor Partner emergent.


De Alfonso es va gastar 130.000 € en viatges, restaurants i extres (Enric Borràs)\nL’exdirector d’Antifrau va pagar 6.500 € públics a expolicies vinculats a l’operació Catalunya\n6 min. Barcelona 03/04/2017 00:00\n651x366 Daniel de Alfonso va dirigir l’Oficina Antifrau entre el 2011 i el 2016. / JORDI PIZARRO Daniel de Alfonso va dirigir l’Oficina Antifrau entre el 2011 i el 2016. / JORDI PIZARRO\nEl jutge Daniel de Alfonso tenia un sou de 135.150 euros a l’any quan dirigia l’Oficina Antifrau de Catalunya, entre el 2011 i el 2016. Però també es va gastar 129.782 euros de l’ens públic en viatges, dietes, restaurants i extres. Aquest diari ha accedit a la llista de les despeses de representació, dietes, viatges i seguretat associades a De Alfonso mentre va ser director de l’ens. Antifrau l’ha lliurada arran d’una petició feta a través de la llei de transparència. L’ARA s’ha posat en contacte amb Daniel de Alfonso, que assegura que aquesta mena de despeses en la seva etapa van ser “les més baixes de tota la Generalitat” i insisteix que tot és correcte.\nEntre les despeses associades a De Alfonso -cessat quan es van descobrir les converses que va tenir abans del 9-N amb l’exministre de l’Interior, Jorge Fernández Díaz, per buscar casos de corrupció que impliquessin polítics independentistes- hi ha 14.058 euros difícils de classificar. Com els abonaments al Liceu de la temporada 2014-2015, de 1.864 euros, i de la temporada 2016-2017, que valia 3.058 euros. Quan el magistrat Miguel Ángel Gimeno va assumir la direcció d’Antifrau substituint De Alfonso va dir, en una entrevista a El Periódico : “L’oficina no té per què tenir una presència institucional dins del Liceu; a qui li agradi que s’ho pagui, i si no, que no hi vagi”. I ho va aplicar. Va fer que es tornés l’últim abonament al Liceu i va recuperar els 3.058 euros. Segons De Alfonso, però, aquesta mena d’abonaments “hi eren a totes les conselleries”.\nAntifrau també va pagar 6.497 euros a Servicios de Investigación y Detección SL per a “serveis d’anàlisi telefònica i radioelèctrica” el 15 d’octubre del 2013. L’empresa va buscar micròfons, càmeres i sistemes d’espionatge al despatx, el domicili i el cotxe de De Alfonso. Tal com va avançar l’ARA fa dos mesos, l’expolicia Antonio Giménez Raso -més conegut com el Bigotes- era un dels directius de l’empresa, que també estava vinculada amb el comissari jubilat José Manuel Villarejo. Tots dos estan relacionats amb l’operació Catalunya. Segons es pot entendre del concepte de la factura, la companyia del Bigotes també va analitzar el telèfon mòbil del llavors director de l’OficinaAntifrau.\nMés rigor amb les dietes\nA l’entrevista d’ El Periódico Gimeno també va dir que a Antifrau no se li pot permetre “tot el que és legal”. Es referia a remuneracions com ara “dietes” i “despeses de representació” que no li semblava “que fossin les adequades”. De Alfonso va cobrar 14.076 euros en dietes, un suplement que es rep quan el treballador ha de viatjar per feina i s’ha d’allotjar o ha de menjar fora. Com a director d’Antifrau feia molts viatges oficials: es va gastar 81.327 euros en hotels, avions, visats i despeses relacionades amb aquests viatges.\nEn 25 de les vegades en què De Alfonso va cobrar dietes també va passar la factura del restaurant. Les despeses de restaurants dels dies que va cobrar dietes sumen 5.046 euros. L’Oïdoria de Comptes del Parlament va publicar al juliol un informe que qüestionava la gestió econòmica d’Antifrau durant l’etapa de De Alfonso, segons va publicar Crític. Va detectar “incidències” que feien impossible validar “donar validesa tant als imports de les dietes satisfetes com a la necessitat de viatjar en un determinat dia”. Perquè tot es pogués comprovar com tocava, segons l’Oïdora, caldria que s’informés dels horaris de sortida i arribada de les activitats que impliquessin dietes.\nQuan Gimeno va prendre el relleu a Antifrau, va promulgar unes noves directrius de treball que incloïen, com a acció “immediata”, adequar les retribucions i complements “als criteris d’estricta legalitat i integritat”. Va limitar les dietes a un màxim de 19 euros per a un àpat i a 120 euros per a l’allotjament d’un dia.\nLa llista de despeses a la qual ha tingut accés aquest diari també deixa clara l’afició de l’excap d’Antifrau per als restaurants. S’hi va gastar 20.868 euros fins que no el va destituir el Parlament arran de la filtració a Público de les seves converses amb Fernández Díaz. A la llista de restaurants on menjava hi ha àpats de centenars d’euros d’establiments d’alt nivell de Barcelona. En alguns hi havia repetit força vegades i les despeses que hi va fer, acumulades, superen els 2.000 i els 3.000 euros. També consten 846 euros d’un sol àpat al restaurant de l’Hotel JW Marriott de Bucarest i 384 d’un altre al Marriott de Nova York. Cal tenir en compte que els imports poden incloure els comensals amb qui dinava De Alfonso.\nHi ha una partida de 354 euros del Restaurant Santceloni de l’Hotel Hesperia de Madrid que correspon a una de les dates de les dues polèmiques reunions amb Fernández Díaz. Tal com va avançar el digital Crític, els dos viatges a Madrid també els va pagar Antifrau. La factura de 354 euros del restaurant constava a la relació de despeses per actuacions externes sota l’epígraf d’“atencions protocol·làries i representatives”.\nEntre les altres despeses que es podrien classificar com a extres hi ha un pagament de 483 euros per a una assegurança de vida, un maletí Montblanc que va costar 899 euros, una cartera portadocuments Piquadro de 230 euros, 403 euros en diverses compres a la Fnac -sobretot llibres-, 345 euros d’una compra a la llibreria jurídica Atelier, 153 euros en fundes per a mòbils i una de tauleta, una agenda de 81 euros i un aparell traductor de 44 euros.\n81.000 euros en viatges i 2.100 en taxis i cotxes de lloguer\nD’entre els 81.327 euros de despeses en viatges oficials destaquen els 9.086 euros d’un viatge a Pequín via París el juny del 2012, als quals cal sumar 700 euros de dietes. De Alfonso el va fer just un mes després d’un altre viatge a Hong Kong que va costar 7.740 euros entre vols, hotel i dietes. També hi ha desplaçaments a Colòmbia i Malàisia del mateix 2012 que van costar més de 6.000 euros cada un. Però els viatges eren habituals. El 2014, per exemple, en va fer un de sis dies a l’Argentina per al qual De Alfonso es va gastar 600 euros en dietes, 1.974 en bitllets d’avió i 2.095 d’hotel.\nDe Alfonso va treure un total de 506 euros, comptant-hi les comissions, de caixers automàtics en un viatge a la Xina el maig del 2016, poc abans que el destituïssin. Els va fer constar com a “desplaçaments”. En total, es va gastar 2.100 euros en taxis i cotxes de lloguer. Gimeno, el seu successor a Antifrau, va establir que l’ús de taxis a l’Oficina havia de ser per a casos “excepcionals”.\nDescarregar Despeses de Daniel de Alfonso a l'Oficina Antifrau


Portada > Salvador Dalí > La col·lecció > Obres destacades Biografia de Salvador DalíBiografia de GalaLa Col·leccióConservació de la Col·leccióDarreres adquisicionsPublicacionsVideoclipsEnllaços dalinians\t"La Venus qui somriu"[+] Ampliar imatge\tDalí i Domènech, Salvador\tLa Venus qui somriu\nc.1921Tremp / cartró51.50 x 50.30 cm.\tTEATRE-MUSEU DALI\nAl conjunt de trets sensuals -o clarament sexuals- hi correspon el rostre somrient de la noia que "s'ofereix", de la mateixa manera que "s'ofereixen", en primer terme, unes menges (vi, fruita...) en consonància amb el paisatge: una cala solcada per dues veles llatines amb el seu reflex corresponent. El quadre -oli sobre cartró-, que utilitza per a la marina del fons una tècnica puntillista freqüent en la pintura de Dalí entre el 1921 i el 1922, fou pensat probablement com una versió irònica dels arquetips femenins propis del noucentisme. Així ens ho fan suposar el rostre vulgar de la noia, els pits dreçats i les cames obertes, trets tots ells que, en comptes d'una citació en forma d'homenatge, semblen més aviat una distorsió sarcàstica de les figures idealitzades de Giorgione. Això ens duu a pensar que el model d'aquest nu seria no tant la Venus de Giorgione, sinó més aviat la figura ajaguda que Joaquim Sunyer havia col·locat al centre de la seva Pastoral, una obra del 1910-11 que se sol valorar com un dels primers passos madurs de l'estètica noucentista. De fet, la semblança entre les dues figures femenines -la de Dalí i la de Sunyer- és molt gran. Si aquest fos el cas, el comentari irònic sobre l'estètica i el pensament noucentista quedaria encara més reforçat.\tPujar


Formació i ajuts Premi Nacional de Sociologia i Ciència Política Semblanzas Víctor Pérez-Díaz\nDoctor en sociologia per la Universitat Harvard, i doctor en dret i en ciències polítiques per la Universitat Complutense de Madrid, Víctor Pérez-Díaz (Madrid, 1938) és catedràtic de sociologia de la Universitat Complutense de Madrid des de 1980. Al llarg dels últims 50 anys, Pérez-Díaz ha reunit mèrits acadèmics i professionals en les disciplines de la sociologia, la ciència política i l'economia que l'acrediten com una de les grans figures espanyoles de les ciències socials contemporànies.\nHa dirigit i coordinat alguns dels serveis d'estudis i instituts de recerca social més importants d'Espanya, com els departaments de ciències socials de l'Instituto Nacional de Industria (1979) i de la Fundación FIES (1986), i el Centro de Estudios Avanzados en Ciencias Sociales (CEACS) de l'Instituto Juan March de Estudios e Investigaciones (1987-1992). En aquestes institucions, Pérez-Díaz ha exercit una tasca de formació de professionals de les ciències socials i de producció i difusió de recerques orientades a l'anàlisi de la societat i la política espanyoles, a fi d'impulsar el debat públic informat sobre les qüestions que més interessen als ciutadans de les democràcies actuals.\nHa desenvolupat la seva activitat docent i investigadora com a professor visitant en diferents departaments de ciència política, sociologia i història d'universitats americanes i europees, com la Universitat de San Diego Califòrnia (1983, 1987, 1991, 1992 i 1993), el Massachusetts Institute of Technology (1989 i 1990), la Universitat Harvard (1992), l'Institut des Sciences Politiques de París (1995), la Universitat de Nova York (2000) i el Wissenschaftszentrum Berlin für Sozialforschung (2005). A través d'aquestes estades, en les quals ha compaginat docència i recerca, ha contribuït decisivament a establir vincles acadèmics amb institucions universitàries capdavanteres i científics socials als Estats Units i Europa. En virtut d'aquesta contribució i de les seves aportacions investigadores, és membre fundador de l'Academia Europaea (des de 1988) i membre honorífic de l'American Academy of Arts and Sciences (des de 2006).\nHa actuat com a assessor expert a petició d'institucions públiques i privades. Així doncs, per exemple, Pérez-Díaz va participar en la primera i la segona Comissió de Govern Corporatiu i, més recentment, ha presidit el Comitè d'Experts sobre el Factor de Sostenibilitat del Sistema Públic de Pensions. La seva participació en aquestes comissions s'ha concretat en diversos informes clau per a la discussió i l'adopció de decisions polítiques, entre els quals hi ha els denominats “"Código de Buen Gobierno: Informe Olivencia"” (1998) i “"Código Aldama"” (2003), així com l'“"Informe sobre el factor de sostenibilidad del sistema público de pensiones"” (2013).\nEl currículum acadèmic de Víctor Pérez-Díaz posa de manifest el respecte i el reconeixement que suscita en institucions nacionals i internacionals, públiques i privades. Als mèrits de recerca, direcció científica i assessoria experta ja ressenyats es podria afegir la direcció de més d'una dotzena de tesis doctorals de sociòlegs i politòlegs que en l'actualitat formen part del personal docent i investigador de diverses universitats espanyoles i estrangeres.


L'Informatiu - 'Campeones', de Javier Fesser, inaugura avui el cicle de Cinema a la Fresca al parc Central\n'Campeones', de Javier Fesser, inaugura avui el cicle de Cinema a la Fresca al parc Central\nMoguda Escènica és també Cinema a la fresca i per aquesta edició s’han programat pel·lícules infantils i familiars els divendres del mes de juliol a les 22 hores al parc Central. Campeones, de Javier Fesser i guardonada amb dos premis Goya, serà la primera de les propostes.\nLa projecció coemnçarà avui a les 22 hores a l'amfiteatre del parc Central. Aquesta comèdia dramàtica espanyola explica la història d’un entrenador de bàsquet que haurà d’entrenar un equip de nois i noies amb diversitat funcional.\nAbans que comenci la pel·lícula es projectarà els curtmetratges Scars (Part I: Escape i Part II: Highway) produïts per la perpetuenca Carla Molina que ha avançat que la tercera part ja està en la preproducció.\nEl Cineclub Cisco Mosenya és l'entitat col·laboradora amb l'Ajuntament per celebrar les nits de cinema a la fresca. El seu president, Lluís Carreras, recorda que Campeones és una gra pel·lícula amb un gran missatge.\nCom a preludi el cicle de Cinema a la freca es va inaugurar la setmana passada al Castell de Mogoda coincidint amb una visita guiada i un espectacle de l'EMA (Escola Municipal de les Arts). Aquest programa forma part del festival de les Arts que impulsa la regidoria de Cultura en el marc de Moguda Escènica.\nFoto: El cicle es va inaugurar la setmana passada al castell de Mogoda / Josep Cano


Hores de sol rècord, més floració i menor consum de calefacció - El temps\nHores de sol rècord, més floració i menor consum de calefacció\nDiversos observatoris com el de l'Ebre, el de Lleida o el Fabra fan rècords històrics d'hores de sol al febrer\nFrancesc Mauri 06/03/2019 - 14.02 Actualitzat 07/03/2019 - 07.01\nDes del punt de vista meteorològic, s'han acabat els 3 mesos considerats d'hivern, els de desembre, gener i febrer. Astronòmicament parlant, el període s'acabarà el proper dia 21.\nEls observadors meteorològics i Meteocat, el Servei Meteorològic de Catalunya, han començat a publicar dades que fan referència al balanç de l'hivern. Tenim clar, ja ho hem explicat, que el mes de febrer va ser rècord pel que fa a temperatura a diversos observatoris. En canvi, poca atenció s'ha parat a un element destacat: les hores de sol, l'anomenada insolació.\nEn el cas de la ciutat de Lleida, el mes de febrer ha estat rècord des que va començar a mesurar aquesta variable l'any 1942. La mitjana se situa en 169 hores. Aquest any s'han assolit les 252 hores de sol, una dada que suposa el 85% de la insolació total possible.\nL'observatori de l'Ebre ha fet números del trimestre hivernal. Amb dades de fa, gairebé, 110 anys, aquest ha estat el segon febrer més assolellat de la història meteorològica.\nPel que fa a Barcelona, l'Observatori Fabra té registres des del 1969 i aquest ha estat el mes de febrer més assolellat d'aquests 50 anys.\nD'això, evidentment, se'n deriven diverses qüestions. Per exemple, les persones que disposen de producció elèctrica mitjançant plaques solars fotovoltaíques n'han produït més que cap hivern.\nEvidentment també l'avançament escandalós del cicle primaveral de la vegetació. La temperatura elevada, juntament amb la presència molt notable de llum, en són responsables. Aquesta fotografia de Sunyer al Segrià seria més pròpia avançat el març.\nO, si encara no sabeu el consum de calefacció a casa vostra o al vostre comerç, possiblement quan rebreu la factura us emportareu una agradable sorpresa. El mes de febrer us haurà baixat el consum de forma substancial respecte a l'any passat. Simplement certificar allò que ja sabem però que sovint oblidem. Les vivendes ben orientades són, amb diferència, les més interessants per viure-hi. Si estan ben aïllades i disposen d'un simple mecanisme de domòtica que aixequi i abaixi les persianes quan convingui. Marxem a la feina o de cap de setmana. Un sensor comandarà les persianes i detectarà si fa sol. Llavors apujarà les persianes i el sol calefactarà l'habitatge. Si és l'estiu i convé que sigui a l'inrevés, cap problema. En canvi, imaginem un dia cru d'hivern. Tapat del tot. Llavors abaixaran les persianes automàticament perquè l'escalfor interior no s'escapi pels marcs o el vidre, els quals sempre són més favorables a la pèrdua d'escalfor interior cap a l'exterior.\nMalgrat algunes nits notablement fredes, amb alguns valors sota zero, la presència de sol des de primera hora fins a darrera hora del dia ha calefactat de forma natural i gratuïta els habitatges amb millor orientació. Se n'ha encarregat la simple utilització del "mecanisme persiana" manualment o amb l'automatisme comentat, que fa que quan arribis al vespre la vivenda no necessita calefacció.


IES XARC - Suport TIC\nProtocols utilització pissarres digitals\nProtocol d'utilització de les pissarres digitals (PDI)\nLlegeix més: Protocols utilització pissarres digitals\nLlegeix més: Resum normes aula informàtica\nNORMES DE L'AULA D'INFORMÀTICA\nIMPORTANT: El desconeixement d'aquestes normes, no eximeix del seu compliment. Els comptes d'usuari són monitoritzats amb l'únic propòsit de detectar mals usos dels recursos TIC i de la xarxa del centre. Concretament la navegació per Internet és monitoritzada i queden enregistrades les pàgines visitades i el vostre nom d'usuaris i/o IP.\nNo està permès el consum de begudes ni menjar.\nNo es permet l’ús de programari que no s’estigui impartint a classe ni la utilització dels ordinadors per a assumptes personals.\nCal que utilitzeu la carpeta virtual per emmagatzemar la informació o bé que porteu un USB per fer una còpia de seguretat o bé la lliureu per correu-E. La informació que deixeu als ordinadors la podeu perdre.\nNo està permesa la utilització de cap equip electrònic propietat dels alumnes.\nHeu de seure sempre al mateix lloc, llevat que el professor ho decideixi.\nNo es permet canviar teclats, ratolins, pantalles o la CPU de lloc. Si algun d’aquests dispositius no funciona, l’alumne avisarà al professor qui prendrà les mesures oportunes.\nQueda expressament prohibit assumir la identitat d'altres usuaris (aquest tipus de falta pot arribar a ser motiu d'expulsió del centre) així com esborrar informació que no sigui de l'usuari i/o obtenir informació confidencial d'altres usuaris (paraules de pas, documents, etc.).\nNo es permet la navegació per Internet, excepte aquelles pàgines expressament autoritzades pel professor.\nNo es permet l'us de programari de jocs, xat, missatgeria instantània, descàrrega massiva de fitxers (P2P) o qualsevol altre aplicació que pugui reduir l'ample de banda del conjunt de tots els usuaris, o que pugui atemptar contra la seva seguretat i el correcte ús de la xarxa del centre.\nLa xarxa del centre disposa d'un gestor de continguts que permet bloquejar l'ús de pàgines d'Internet i aplicacions que no siguin adequades segons les normes del centre. Aquesta aplicació també permet detectar quins usuaris estan intentant accedir a aquest recursos i des de quina màquina.\nEn cap cas el centre es fa responsable dels fitxers que guardeu als ordinadors i/o als servidors. En qualsevol moment, per tasques de manteniment, es poden esborrar totes o part de les dades dels ordinadors del centre.\nAls servidors es mantenen còpies de seguretat, però en tot cas aquest és un servei extra ofert pel centre, sense cap mena de garantia. La responsabilitat final de la còpia de seguretat és de l'usuari final.\nEls fitxers es mantindran als servidors durant tot el curs. Al finalitzar el curs, cal que us feu una còpia de seguretat dels vostre fitxers, ja que durant el canvi de curs es poden eliminar els fitxers per tal de fer manteniment dels servidors.\nEs responsabilitat dels usuaris tenir còpies de seguretat dels fitxers que considerin importants.\nEstà expressament prohibit instal·lar qualsevol tipus de programari als ordinadors, excepte quan es tingui l'autorització expressa de Direcció.\nEn la mesura del possible es potenciarà l'ús d'aplicacions de programari lliure.\nQueda expressament prohibit l'ús de programari de jocs, música ni qualsevol altre no autoritzat expressament per el professor i/o que no tingui un ús didàctic o no estigui relacionat amb la docència\nQueda expressament prohibit instal·la i/o utilitzar eines de compartició de fitxers per Internet o utilitzar qualsevol altre tipus d'eina que faci un ús abusiu de l'accés a Internet. Els administradors de la xarxa es reserven el dret d'impedir l'accés a aquest tipus de recursos o de deshabilitar les comptes dels usuaris i/o l'accés a Internet a qui faci mal ús d'aquest recurs.\nQualsevol tipus de programari que s'hagi instal·lat sense permís pot ser eliminat sense previ avís de qualsevol màquina del centre.\nEn cas que calgui instal·lar programari en algun servidor o en els ordinadors, cal sol·licitar-ho als coordinadors d'informàtica amb antelació suficient i serà ell qui ho faci, amb l'autorització de Direcció.\nNo s'instal·larà cap programa sense llicència. Cal tenir la llicència corresponent per a cada ordinadoron es vulgui instal·lar el programa. Recordeu que el fet que tingueu una llicència legal de centre per a un ordinador concret no us permet instal·lar el programa en un altre ordinadors ni distribuir el programa.\nEl fet de tenir accés a un programa no us permet distribuir-lo (excepte que sigui programari lliure).\nEl programes dels qual el centre disposa llicència son per a ús exclusiu al centre. En cap cas es proporcionarà còpia d'aquest programes per a usos personals.\nEstà expressament prohibit penjar i distribuir programari privatiu als servidors. Sense cap previ avís es pot esborrar aquest tipus de fitxers dels servidors.\nÚs de les impressores\nLes impressores són només per a ús docent, està prohibit utilitzar-les per a qüestions personals alienes a la docència. Cal fer-ne un ús responsable.\nImprimiu nomes les pàgines que necessiteu, fent un bon ús del paper i de les tintes de les impressores. Per tal de fer el centre més sostenible és recomanable que abans d'imprimir, penseu si cal fer-ho.\nUtilitzeu recursos com els esborranys, paper reciclat, "doble cara" o múltiples fulles per pàgina sempre que sigui possible per tal d'estalviar paper i tinta.\nEn cas que hàgiu d'obtenir moltes còpies d'un mateix document, utilitzeu el servei de reprografia del centre per tal de fer fotocòpies: és més barat i sostenible.\nSi detecteu qualsevol problema a les impressores, informeu als coordinadors TIC mitjançant els canals establerts (preferentment el formulari de gestió d'incidències).\nRecomanacions sobre els virus\nEls virus, tradicionalment, empraven discos i programes per escampar-se i contaminar nous sistemes. El correu electrònic, en l’actualitat, és una de les formes principals per a l’extensió dels virus.\nEls virus que es propaguen per correu electrònic, quan envaeixen un ordinador, sovint busquen la llibreta de direccions, on hi ha els contactes dels usuaris i envien un missatge, automàticament, i sense consentiment de ningú, a tots els contactes de la llista. D’aquesta manera el receptor del missatge, en veure que el remitent és una persona coneguda, baixa la guàrdia i el virus pot contaminar el sistema.\nNo obrir els missatges que siguin sospitosos o desconeguts.\nEvitar la tramesa d’arxius adjunts. Encara que arribi un correu d’un amic, vigilar que els fitxers annexats no siguin del tipus HTML o EXE. Assegurar-se que poden ser oberts amb seguretat, o eliminar el missatge.\nNo obriu als ordinadors del centre els missatges que no us atreviu a obrir a l’ordinador de casa.\nPER ALS DISCENTS\nHeu de col·locar-vos sempre en el mateix lloc, que serà assignat pel vostre professor a l'inici del curs.\nEn entrar a l'aula, heu de comunicar immediatament al professor qualsevol anomalia que es detecti a les màquines, al programari, o a l'àrea de treball: taula, cadira, terra... En cas de no fer-lo, si el professorat detecta qualsevol incidència passats els primers 5 minuts, serà responsabilitat de l'alumne.\nSi en la següent classe, al entrar a l'aula s'observa qualsevol desperfecte, la responsabilitat recaurà sobre el grup que l'ha utilitzada amb anterioritat.\nEn acabar cada classe s'ha de tancar sessió. Quan sigui la darrera hora amb ocupació de l'aula bé al matí o a la tarda s'apagaran els ordinadors. L’aula ha de quedar amb les cadires, monitors, teclats i ratolins correctament endreçats.\nEl professorat demanarà les claus de les aules a la consergeria, omplint el full de control, i les retornarà en acabar la sessió.\nEl professor és responsable del manteniment, i la utilització de l’aula durant el desenvolupament de la classe.\nEl professor comunicarà les incidències del material informàtic produïdes a l’aula mitjançant el quadern de control d'aula. Els coordinadors TIC seran els encarregats d’avaluar, resoldre i fer el seguiment de les incidències que es puguin produir a les aules d’informàtica.\nNo es poden canviar de lloc els PC, i els perifèrics, tret d'autorització prèvia dels coordinadors TIC.\nEls alumnes han de seure sempre al mateix lloc, i aquest ha d'anotar-se en el quadern de control d'aula.\nEn cap cas poden romandre alumnes sols a l'aula. El professor, en cas de tenir necessitat d'absentar-se, requerirà el suport d'un professor de guàrdia.\nEn acabar la classe, cal tancar sessió als ordinadors, i tancar l'aula amb clau. En cas de ser la darrera sessió del matí o de la tarda, s'apagaran els ordinadors i les lluminàries.\nEl professorat, abans d’utilitzar les aules d’informàtica, reservarà hora a l’horari penjat a la sala de professors.\nQuadern de control d'aula. (a l'aula d'informàtica)\nFull de control d'ús de l'aula d'informàtica. (a consergeria)


Tothom estimava Gloria Stewart | Cataluña | EL PAÍS\nTothom estimava Gloria Stewart\nEl Crim dels Existencialistes esguerrà la carrera de la cantant de jazz, icona de Barcelona dels 60\nBarcelona 6 DIC 2012 - 12:17\tCET\nGloria Stewart, en un cartell promocional d'una actuació seva al Berlín est, el 1965\nA la Barcelona de 1962 triomfava una artista nord-americana, convertida en l’estrella d’una de les grans caves europees del jazz: la sala Jamboree. La mateixa tardor saltava als titulars dels diaris un robatori amb homicidi, batejat per la premsa com el Crim del carrer Aragó o dels Existencialistes, del qual ara es compleixen 50 anys. Víctima involuntària d’aquell afer, al qual va ser vinculada essent innocent, Gloria Stewart va ser detinguda i expulsada d’Espanya per no tenir els papers en regla. De llavors ençà, la seva absència va fer que la llegenda usurpés el paper de la història. Pocs rastres han quedat d’aquella carrera tan fulgurant com curta, de la qual amb prou feines es conserven tres enregistraments en disc i poca cosa més. En el record, es va convertir en la cantant de la mirada trista, de qui tothom semblava haver estat enamorat.\nE De Manhattan a París. Harold Stewart és pintor i professor d’anglès. Nascut a Nova York, fa molt de temps que viu a Barcelona. El 1946, la seva mare, Gloria Jean Owens —de casada, Gloria Stewart—, era una cantant de 20 anys que havia donat a llum per primer cop. El seu marit, Harold Manly Stewart, era un australià 17 anys més gran que ella. Al nadó li feia de cangur un jove estudiant de l’Actor’s Studio, anomenat Marlon Brando.\nAl final dels anys quaranta, la Gloria cantava en l’orquestra de George Cates, i actuava sovint al club de jazz The Living Room de Manhattan: “Quan jo era petit, la mare em posava balades de Billy Holliday i Charlie Parker per fer-me dormir. Però el seu matrimoni va durar poc. Jo i la meva germana petita Deborah ens vam quedar amb el pare, i ella se’n va anar a viure sola. No obstant això, ens vèiem cada dia. Una vegada estava amb un amic seu anomenat Jack, que no parava de parlar-me de l’Oest i de Wyatt Earp. Després vaig saber que aquell paio era Jack Kerouac”.\nEl 1955 la Gloria ja havia estat a Barcelona, i aquell viatge va causar-li una gran impressió. Quatre anys més tard, el 1959, va decidir instal·lar-se a la capital catalana amb els seus fills. Com explica Harold: “Jo feia col·lecció de segells, i els espanyols eren els més avorrits, només sortia el general Franco. Un dia la mare ens va explicar on era Barcelona i vam agafar passatge al vaixell Ille de France. Vam tardar una setmana fins a Le Havre, i d’allà en tren a París, on vam passar dues setmanes. Ella va cantar al club Blue Note, i jo vaig estar quatre dies sense parlar-li, emprenyat pel sobtat canvi de vida. Sort que vaig estar a temps d’adonar-me de la bellesa d’aquella ciutat”.\nE Els germans Hand. “Els catalans eren gent confiada —recorda Harold—, i els carrers eren molt tranquils. Nosaltres veníem de Nova York, i això ens semblava el paradís. Al principi vam viure a Sitges, érem els únics negres del poble. Una vegada una senyora va caure d’una bicicleta, distreta mirant-se la mare. A mi em venia a buscar un gitano, quasi tan moreno com jo, que em portava a passejar amb el seu carro”. La Gloria baixava a Barcelona a treballar. De fet, va ser en un d’aquests viatges que va conèixer Jack Hand.\nGloria Stewart fotografiada per Oriol Maspons a la platja de la Barceloneta\nUn èxit tan sobtat com la seva desaparició va reservar un lloc a Gloria Stewart en la història de Barcelona. Una importància valorada desigualment per autors com Alfredo Papo a El jazz a Catalunya (Edicions 62, 1985), Miquel Jurado a Tete, quasi una autobiografia (Proa, 1998) o Jordi Pujol Baulenas a Jazz en Barcelona (Almendra, 2005). Joan de Sagarra li va dedicar un capítol a La horma de mi sombrero (Alfaguara, 1997), i Ramón Serrano va fer-ne un retrat no gaire complaent a la novel·la El secreto de Saladeuses (Muchnik, 1990).\nMalgrat la fama, les úniques gravacions conegudes d’ella són Gloria Stewart-Jazz for Dancing (Elite, 1965), la versió britànica de Hair (Decca, 1968) i el single Manhattan Blues de la pel·lícula Juventud a la intemperie (Ignacio F. Iquino, 1961). Més recentment es va estrenar Tuya siempre (Manuel Lombardero, 2007), una versió molt lliure de la seva biografia.\nL’atzar ha volgut que en els propers dies el rostre de Gloria Stewart sigui el que serveixi per il·lustrar el volum El cas Jamboree. Eterna glòria, de Pere Pons. El volum, publicat per Pagès Editors, està a cavall entre la realitat i la ficció per intentar explicar, en 15 episodis i a partir de cròniques, testimonis i retrats de personatges, la forta petja que va deixar aquest mític local de jazz barceloní. I una presència discreta, però inexcusable, és la de Gloria Stewart.\nPossiblement, mai no sabrem com van acabar a Barcelona dos nois com els germans Jack i Phil Hand. Hi ha qui apunta que venien de l’Alemanya ocupada. Tot i no ser professionals, van reunir un quintet anomenat Jazz Brothers, on tocaven el contrabaix i el trombó acompanyats pel trompetista Wally Besser, el pianista Pere Ferré i el bateria afroamericà John Chip Collins, que es passejava per la Rambla amb una gran anella a l’orella.\nL’any 1958, els Hand van obrir el club Frank’s al soterrani de la penya taurina Carmona del carrer Parlament. Aquell va ser, juntament amb la sala Orfeo Negro, el primer local de la postguerra amb una programació estable de jazz. Els dos germans feien una parella que cridava l’atenció. Jack Hand va ser un dels primers DJ que va actuar en els clubs d’Eivissa, i era molt popular entre la comunitat hippie que començava a freqüentar l’illa. Phil Hand tenia un caràcter més reservat, i se’l relacionava amb el petit contraban de tabac ros. La seva energia resultaria clau en la creació del Jamboree, però mai van ser considerats uns grans músics. El crític Albert Mallofré va signar un article a la revista Destino en què retreia als Jazz Brothers “una penosa mancança de swing”.\nE La musa de la plaça Reial. L’any 1958, a la plaça Reial hi havia un bar de prostitutes i mariners anomenat Brindis, propietat de Joan Roselló. De tant en tant s’hi feien concerts, però aviat van tenir competència. A l’American Club de l’Institut d’Estudis Nord-americans s’acabava de fundar el Jubilee Jazz Club, que es va traslladar al soterrani del restaurant El Tobogan, just al davant. L’any 1960, Joan Roselló va convèncer els seus promotors de creuar la plaça i unir forces. La primera decisió que van prendre va ser contractar de grup resident els Jazz Brothers amb Gloria Stewart. De sobte, la plaça Reial va esdevenir una mena de Greenwich Village casolà, on els bohemis i els intel·lectuals es trobaven amb els baixos fons.\nL’assagista i expert en novel·la negra Xavier Coma va ser un dels fundadors del Jubilee Jazz Club i la persona que va batejar el Jamboree (un terme dels boy scouts que significa “reunió”). Recorda els Jazz Brothers com una mena de beatniks que vivien en comuna, en una casa barata a tocar del riu Besòs: “Es passaven tot el dia assajant, en una jam session interminable. Els coneixia d’haver-los portat al meu programa Jazz Selección, de Ràdio Nacional. Parlaven una mica de castellà i eren molt secs. La Gloria, en canvi, era una dona atractiva, molt simpàtica, que queia bé a tothom. No era una gran intèrpret, però tenia molt de gust cantant”.\nLa nova figura del jazz local sovintejava els programes de ràdio amb els Hand. Amb ells va actuar al Club de Ritmo de Granollers i a la sala Bikini. Veient l’èxit, Jack Hand va demanar a Roselló el local buit que hi havia a sobre del Jamboree i va obrir el club Blue Note, on Harold va tenir la seva primera feina: “El públic eren mariners de la Sisena Flota aficionats a la música. Recordo que va ser en un portaavions on vaig comprar el meu primer disc, Kind of Blue (Columbia, 1959), de Miles Davis”. Uns mesos més tard, els Jazz Brothers es van separar. La Gloria va seguir al Jamboree, on cantava amb tots els músics que passaven per la sala. Totes les nits en Harold hi tenia una cadira reservada, i no marxava fins que la seva mare li manava que anés a dormir.\nL’estiu de 1960, la cantant va anar a actuar una setmana a Eivissa, al Club de Jazz Talamanca. De tornada la van contractar al teatre Victòria i al Talia, on va compartir cartell amb el Dúo Dinámico. Llavors la seva imatge es podia veure a la façana de les sales del Paral·lel. El 1961 fins i tot va sortir fugaçment a la pel·lícula Juventud a la intemperie, amb Adriano Rimoldi i Colette Descombes, interpretant la cançó Manhattan Blues. La cinta va ser una de les primeres dobles versions del cinema espanyol, amb nus de Rita Cadillac que només es van veure fora del país.\nGloria Stewart amb el seu fill Harold (Nova York, 1946)\nTot un intel·lectual i un perfecte entomòleg de la vida popular barcelonina com va ser Manuel Vázquez Montalbán també va quedar atrapat per la figura de Gloria Stewart, a qui va fer sortir en un moment dels versos de la composició Jamboree, inclosa en el llibre de poemes Una educación sentimental (1967), títol cabdal en l’imaginari autobiogràfic de l’escriptor.\n“Baudelaire estaba detrás del frenesí de las caderas / cadenciosas de muchachas emancipadas / abiertas al sol nocturno del saxo / y nadie intentaba decir a los de la Navy: yankee / go home, porque los yanquis —tal vez / exiliados de algún Harlem blanco— escalaban / el estrado en un salto de tragamillas / o de puntero de rugby en el partido cumbre / para recuperar el jazz y amable / en el piano de aquel pianista poeta / sabio como un soltero sin compromisos lícitos / y batíamos palmas si la muchacha / negra nos cantaba Remember When, ya tarde, / hacia las tres de la mañana, cuando / en la plaza del exterior, con estatua, / vomitaba algún padre de familia / y abajo —en Jamboree— la triste risa negra de Gloria / nocturna como su piel y su voz de Ella / Fitzgerald tímida, nos hacía inteligentes / de libros y cubalibres, comprobando / que tampoco había sido aquél el octavo, / el tan esperado octavo día de la semana”.\nEn aquell temps la Gloria i els nens vivien just davant del camp de Sarrià del RCD Espanyol, on la Deborah i en Harold jugaven amb la filla de la portera de l’estadi quan era buit. Allà van conèixer el torero Antonio Borrero Chamaco: “Sovint ens convidava a les curses de braus. Una vegada vam entrar a la Monumental dins del seu automòbil i li va dedicar un toro a la mare. Jo llavors volia ser matador”.\nL’any 1962, els Stewart es van traslladar a la pensió Pros de la plaça Reial. El Jamboree era el centre de la seva vida quotidiana, eren com una família. En Harold explica que un dia va fer un dibuix per a Ornette Coleman: “Em feia tanta vergonya que vaig demanar-li a la senyora que netejava els serveis que l’hi donés”. Aquell estiu, Tete Montoliu se’n va anar a Alemanya. Per substituir-lo es va crear el Jamboree Jazz Stars, el conjunt de Salvador Font Mantequilla i Josep Farreras, amb Gloria Stewart. No obstant això, quan el trio d’en Tete va tornar, ella va seguir sent la seva cantant. “Tete ens estimava molt —diu en Harold—, de vegades anàvem a dinar amb ell i la seva dona, la cantant cubana Pilar Morales”.\nE “¡Todo dinero!”. D’alguna manera, tots els nord-americans que passaven per la ciutat acabaven trobant el bar Colón, el Jamboree i la Gloria, que mai els negava un cop de mà. Com que en Harold encara no havia anat a l’escola, un d’aquells ianquis li va fer de mestre. Es deia Jimmy Stephen Johnson i sortia amb una noia anomenada Pilar Alfaro, amb la qual se’n va anar a Eivissa. Allà es van fer amics de James Bell Wagner, un jove desertor d’una caserna nord-americana a Frankfurt, que no sabia una paraula de castellà i anava sempre col·locat d’amfetamines. Un bon dia, en James es va presentar a la pensió Pros: “Duia un càmping gas embolicat en un mocador de fer farcells —explica en Harold—, de part d’en Jimmy. Ens va demanar que cobréssim les 200 pessetes de la bombona buida. Vaig anar a una ferreteria del carrer de la Unió i després li vaig donar els diners. Aquesta va ser l’única relació que vam tenir la meva mare i jo amb l’assassí”.\nLa tardor de 1962 el món estava atemorit per la crisi dels míssils a Cuba. Una nit, en Harold estava mirant per la finestra de la pensió quan va veure aparèixer un grup de policies que entraven al Jamboree i s’emportaven a tothom detingut. L’endemà va anar a Via Laietana a protestar: “Allà vaig veure els titulars de la premsa. Sortia la meva mare!”. El director de cinema Francesc Betriu va seguir en la seva joventut les sessions del tribunal: “Jo llavors vivia a Madrid i els diaris ho explicaven d’una manera molt sensacionalista. Vaig venir expressament perquè volia fer-ne un guió per a una pel·lícula. Els ho vaig proposar a Alfonso Sastre i Juan Antonio Bardem, i vam començar a treballar. Desgraciadament, aquell primer esborrany es va perdre en una mudança”.\nTot va començar amb l’aparició de l’empresari Francesc Rovirosa, assassinat en el seu taller de làmpares al carrer Aragó. La policia va descobrir una carta d’una veïna que va resultar ser Pilar Alfaro, a qui van detenir amb en Jimmy a Eivissa, i aviat van lligar caps. La idea de robar a Rovirosa era d’ella i d’en Jimmy. Però en el darrer moment no s’hi van atrevir i van enviar en James, que només va aprendre a dir: “Todo dinero”.\nEn James va comprar un ganivet i va venir a Barcelona, on li va demanar una pistola a Jack Hand. En comptes d’això, el músic li va donar una maça d’estovar carn. Totalment col·locat de centramina, el dia del crim va entrar al despatx de Rovirosa i va dir la seva frase, però l’industrial es va negar a entregar-li els diners. Hi va haver una baralla i en James es va fer un tall a la mà. Enfollit per això, va matar la seva víctima a ganivetades i cops de mall. Després va agafar un taxi, xop de sang, i es va refugiar a la pensió Pros.\nAllà el va rebre la cunyada i amant d’en Jack, Nancy Karen Hand. Quan el músic va arribar, va acompanyar en James al dispensari i el va tenir amagat dos dies. La Nancy li va tenyir els cabells. També hi va col·laborar una altra amant d’en Jack, l’escocesa Joan Douglas. Finalment, James Bell Wagner va poder fugir a Mallorca, on dos dies més tard va ser arrestat. “Eren tots molt innocents. Només a un ximplet se li podia acudir fugir a una illa!”, exclama en Harold.\nE Lluny de Barcelona. La premsa va dir que el crim havia estat obra d’un “gang existencialista” i la Gloria va passar el Nadal a la presó, acusada de complicitat en l’assassinat. Per pujar-li la moral, en Harold li portava taronges dins de les quals injectava vodka amb una agulla hipodèrmica. El gener de 1963 la van deixar en llibertat sense càrrecs, però com que no tenia els papers en regla les autoritats la van expulsar del país. Va marxar a Alemanya: “Anys després, quan vivia a Brussel·les, vaig trobar un LP gravat a Suïssa pels alemanys Manfred Burzlaff Quartet i la meva mare —diu en Harold—. El títol del disc era Gloria Stewart-Jazz for dancing, però a la portada figurava la foto d’una cantant negra que no era ella”. El febrer d’aquell mateix any, Tete Montoliu va deixar el Jamboree i se’n va anar a Berlín, on va actuar amb la Gloria. Els amics seguien ajudant la família Stewart. La Deborah, en Harold i una amiga de la mare —la Margaret— van anar sis mesos a Estocolm, convidats pel saxofonista Dexter Gordon. I a París van estar amb el trompetista Bill Coleman.\nA Barcelona, el març de 1964 es va fer pública la sentència del crim. “Jo vaig anar-hi molt d’hora i ja em vaig quedar dret”, recorda Francesc Betriu. La sala era plena de gom a gom, i davant dels jutjats hi havia 1.500 persones reunides per escoltar el veredicte. Tot i que el fiscal va demanar dues penes de mort, James Bell Wagner va ser sentenciat a 30 anys, Pilar Alfaro a 23, Jack Hand i Jimmy Stephen Johnston a 21, Nancy Karen Hand a 12 i Joan Douglas a 6 anys de presó. El tribunal va reconèixer que les penes es reduirien per les amnisties que el general Franco volia concedir per l’elecció de Pau VI i pel 25è aniversari de la fi de la Guerra Civil. Deu anys després eren tots al carrer.\nAquell judici va canviar l’ambient de la plaça Reial. Com recorda Xavier Coma: “El jazz era vist amb total hostilitat pel franquisme, que va utilitzar el crim per desprestigiar-lo”. L’any 1968 el Jamboree va tancar les portes. Llavors Gloria Stewart estava actuant al Shaftesbury Theatre de Londres. Cantava en la versió anglesa del musical Hair. Hi va treballar unes quantes temporades, i finalment la van autoritzar a tornar. “L’estiu de 1974 va viatjar a Eivissa. Venia acompanyada d’un britànic molt ric, i de la meva germana amb la seva família. Havien llogat un xalet a Sant Antoni. Allà va morir d’un atac de cor, en els braços de la Deborah”. Les seves darreres paraules van ser: “Crec que estic a punt de desmaiar-me”.\nComa reflexiona: “Va triomfar en un Jamboree que encara no estava de moda. Però qui la veia actuar no l’oblidava”.


ALTRES POBLES archivos – Pàgina 647 de 705 – Vinaròs News\nLa Xarxa Jove presenta una agenda que recopila les activitats d’ajuntaments i entitats\nBENICARLÓS. MAGDALENA 9 març, 2018\nNOTA DE PREMSA La regidora de Joventut de Benicarló, Susana Pérez, juntament amb els seus homòlegs de Santa Magdalena i Torreblanca i el coordinador de la Xarxa Jove, van participar la setmana passada en una reunió a Santa Magdalena per tal d’abordar diferents temes relatius a la joventut. En... Llegeix més\n30è aniversari del Consell Comarcal del Montsià\nALTRES POBLESDALT DEL SÉNIA 9 març, 2018\nNOTA DE PREMSA Ahir, dia 8 de març, es va complir el 30è aniversari del Consell Comarcal del Montsià. En aquest sentit, i tot aprofitant l’avinentesa de que també era Dia Internacional de la Dona, és necessari manifestar la reivindicació del paper protagonista que ha exercit aquest gènere dins... Llegeix més\nDetenido por daños, atentado a la autoridad y tenencia ilícita de armas prohibidas\nORDRE PÚBLICS. MAGDALENA 9 març, 2018\nNOTA DE PRENSA La Guardia Civil ha detenido a un varón, por los supuestos delitos de daños, atentado a la autoridad y sus agentes, tenencia ilícita de armas prohibidas y municiones en Santa Magdalena de Pulpis. La actuación se inició con motivo de los servicios que la Guardia Civil... Llegeix més\nSta. Magdalena adecua tot l’entorn de Sant Vicent\nS. MAGDALENA 9 març, 2018\nNOTA DE PREMSA L’Ajuntament de Sta. Magdalena, a través de les brigades rurals, EPAMER, ha procedit a la neteja i esbrosse de tot l’entorn de l’ermita de Sant Vicent, que des de fa uns dies llueix un renovat aspecte, gràcies a l’intens treball dut a terme pels operaris municipals.... Llegeix més\nLa Diputación potencia los ‘bous al carrer’ con ayudas de 100.000 euros a las asociaciones organizadoras\nALTRES POBLESDIPCAS 8 març, 2018\nNOTA DE PRENSA La Diputación de Castellón potencia los festejos taurinos populares de ‘bous al carrer’ con ayudas de 100.000 euros a las asociaciones de la provincia para la organización de estos festejos populares de tan arraigada tradición en los municipios de Castellón. Así, el Gobierno Provincial ha aprobado... Llegeix més\nEl director d’Agricultura visita Sta. Magdalena\nS. MAGDALENA 8 març, 2018\nNOTA DE PREMSA El director general d’Agricultura, Ramaderia i Pesca de la Generalitat Valenciana, Roger Llanes, ha visitat avui Sta. Magdalena, on s’ha reunit amb l’alcalde de la localitat, Sergio Bou, per a parlar de les obres de repavimentació del camí rural de Sta. Magdalena de Polpís a la... Llegeix més\nAigua de Benassal amb el bicampió del món de trail, Luis Alberto Hernando\nBENASSAL 8 març, 2018\nNOTA DE PREMSA El bicampió del món de ultratrail, Luis Alberto Hernando,va protagonitzar una xarrada amb José Antonio de Pablo “Depa” dins del programa “Castelló, Escenari Esportiu” de la Diputació de Castelló i Aigua de Benassal va estar present com a aigua oficial de l’esdeveniment. En la xarrada s’ha... Llegeix més


Mobilitat segura | Escola Sant Pere\nEls mossos d’esquadra ens han fet una xerrada molt interessant sobre mobilitat segura. Ens han recordat com és d’important porta la cadireta del cotxe i el cinturó posat, dur casc quan anem en bicicleta o patinet, passar pels passos de vianants quan creuem el carrer, mirar sempre abans de travessar el carrer, respectar els semàfors, etc i tot per mitjà d’uns vídeos molt divertits de les tres bessones. Ens ha agradat molt, moltes gràcies. Fotos\nCurs 2019 - 2020 Mobilitat segura, Xerrades 0\nEl dia 10 de juny vam fer la bicicletada. És una activitat organitzada pels Mossos d’Esquadra i també ens acompanyen els professors.\nPrimer vam anar al camp de futbol, on ens havien preparat dos circuits, en un fèiem ziga-zagues i en l’altre circulàvem simulant els carrers del poble, hi havia senyals que havíem de respectar.\nDesprés d’esmorzar, vam fer un recorregut pel poble, vam arribar al Cremallera, van donar voltes pel polígon i vam tornar a l’escola.\nEls Mossos ens van ensenyar com anar amb bicicleta amb seguretat i ens van aconsellar que l’hem de revisar abans de sortir i que sempre hem de portat el casc.\nHa sigut molt divertit i ens ho hem passat molt bé.\nRedactor/res: Saray, Dounia, Hajar i Gorka.\nCurs 2018 - 2019 Mobilitat segura 0\nAquest dilluns 10 de juny els alumnes de l’escola vam fer un taller de Mobilitat Segura.\nEls nens de cicle inicial vam anar al camp de futbol. Els mossos d’esquadra van preparar un circuït on havíem d’aplicar nocions d’educació vial quan portem una bicicleta.\nAlguns pares ens van acompanyar, ens van ajudar i tots plegats vam gaudir d’aquesta activitat.\nCurs 2018 - 2019 Mobilitat segura, Tallers 0\nAvui ens han visitat els mossos d’esquadra per fer un taller sobre mobilitat segura. Primer hem parlat a la classe de la importància de portar sempre el casc i de conèixer i respectar les normes de circulació. Després, ens han preparat a la pista un circuit per anar amb patinet o amb bicicleta. Ha estat un matí molt divertit!\nCurs 2018 - 2019 Mobilitat segura, mossos 0\nTALLER DE MOBILITAT SEGURA DILLUNS 10 DE JUNY\nEl proper dilluns 10 de juny els alumnes Primària farem un taller de mobilitat segura.\nL’activitat serà una sortida amb bicicleta des de l’escola fins el camp de futbol on els mossos d’esquadra muntaran amb ajuda de la brigada, un circuit per fer pràctiques de bon ús de… Llegeix més»\nTEATRE: “CIRCULAR AMB PRECAUCIÓ”\nEls/les alumnes de 3r i 4t amb una representació de teatre en van donar una petita lliçó de com ho hem de fer, petits i grans, per circular amb precaució i no córrer riscos innecessaris.\nAgraïm als Mossos d’esquadra que ens facilitessin l’obra i els seu acompanyament en tot el procés.\nCurs 2017 - 2018 Mobilitat segura, Teatre 0\nTota l’escola Sant Pere ha participat d’un taller de mobilitat segura dirigits a prendre consciència dels riscos de la circulació viària. Vam fer un circuit en bicicleta, els més petit també amb patinet, per conèixer les normes i els senyals bàsics de trànsit. Els més grans vam aprofitar fer un circuit pel poble sempre amb l’imprescindible CASC ben posat i lligat.\nEls tallers van ser organitzats pels mossos d’esquadra amb la col·laboració de la Policia local de Monistrol de Montserrat.\nCurs 2017 - 2018 Mobilitat segura 0\nELS MOSSOS ENS ENSENYEN UNA MOBILITAT SEGURA\nAvui ens han visitat els mossos d’esquadra i juntament amb la policia local ens han preparat un circuit per anar amb patinet o amb bicicleta. Ens han recordat la importància de portar sempre el casc i hem respectat les normes de circulació. Ha estat un matí molt divertit. A més a més, les granotes per anar concloent el nostre projecte hem pogut gaudir d’una conversa amb el mosso i els policies locals que ens aclarit tots els dubtes. Moltes gràcies\nCurs 2017 - 2018 Mobilitat segura, Projectes 0\nAvui hem fet una activitat de mobilitat segura. Hem anat tots/es amb bicicletes, i sobretot amb els cascs posats, fins al camp de futbol on ens han explicat les normes bàsiques de mobilitat i la importància de portar un bon equipament (casc, bicicletes revisades…). Tot seguit hem fet dos circuits (un d’habilitats amb conos i un altre de simulació d’un poble amb senyals, rotondes, pas de vianants…). En acabar hem esmorzat i hem tornat amb bicicleta fins a l’escola. Ens ha agradat molt i hem après que és molt important respectar les normes viàries per evitar accidents. Gràcies a l’equip de mossos i guàrdies municipals que heu fet possible l’activitat. Fotos\nCurs 2017 - 2018 Mobilitat segura, Sortides, Xerrades 0\nTEATRE CICLE MITJÀ\nDivendres vam anar a la sala Joan Carles Amat on els alumnes de Cicle Mitjà ens van respresentar una obra de teatre sobre mobilitat segura “Circula amb precaució”. Ens han explicat molt bé les mesures i prevencions que cal prendre a l’hora de circular per tal de no tenir ni provocar cap accident. Ens ha agradat molt. Gràcies companys/es ho heu fet genial!!!!! Fotos\nCurs 2017 - 2018 Mobilitat segura, Sortides, Teatre, Xerrades 0